Peter Christian Abildgaard

Peter Christian Abildgaard (1740–1801) var en dansk lege og veterinær, grunnleggeren av veterinærstudiet i Danmark. 

Han ble tatt ut av Metropolitanskolen av faren Søren Abildgaard ettersom familien ikke hadde råd til å la ham lese videre. I stedet ble han satt i apotekerlære og fikk anledning til å lære kjemi. Etter fem år kom han inn på Københavns Universitet, hvor han studerte medisin. 

Senere ble han sendt til Claude Bourgelat i Lyon. Bourgelat hadde grunnlagt Europas første veterinærhøgskole i 1762. 

På Struensees oppfordring grunnla Abildgaard Veterinærskolen på Christianshavn i 1773. Skolens bibliotek besto i de første årene av Abildgaards egen boksamling.

Abildgaard grunnla også Naturhistorisk Selskab i 1789. 

Han er begravet på Assistens kirkegård i København og her er det reist et monument med skulpturer utført av broren, Nicolai Abildgaard, og innskrift forfattet av vennen Christian Colbjørnsen.Patrick Kragelund, Abildgaard – Kunstneren mellem oprørerne, Museum Tusculanums Forlag, 1999, s. 486ff.

 Referanser 

 Litteratur 
 Sigurd Andersen (red.), P.C. Abildgaard (1740–1801) : biography & bibliography, Faculty of Veterinary Science, Royal Danish Veterinary and Agricultural University, 1985. ISBN 87-88682-02-1.

 Eksterne lenker 

  Biografi 
  Naturhistorie-Selskabet i København av Elin Strøm

Kategori:Danske boksamlere
Kategori:Danske forskere
Kategori:Medlemmer av Kungliga Vetenskapsakademien
Kategori:Medlemmer av Det Kongelige Danske Videnskabernes Selskab